崔道融 【春晚】 三月寒食时,日色浓于酒。
落尽墙头花,莺声隔原柳。
曹松 【夏日东斋】 三庚到秋伏,偶来松槛立。
热少清风多,开门放山入。
贯休 【梦游仙四首】 三四仙女儿,身著瑟瑟衣。
手把明月珠,打落金色梨。
孟浩然 【醉后赠马四】 四海重然诺,吾尝闻白眉。
秦城游侠客,相得半酣时。
卢纶 【送畅当】 四望无极路,千里流大河。
秋风满离袂,唯老事唯多。
徐九皋 【途中览镜】 四海游长倦,百年愁半侵。
赖窥明镜里,时见丈夫心。
雍裕之 【大言】 四溟杯渌醑,五岳髻青螺。
挥汗曾成雨,画地亦成河。
岑参 【题井陉双溪李道士所居】 五粒松花酒,双溪道士家。
唯求缩却地,乡路莫教赊。
顾况 【天宝题壁】 五十馀年别,伶俜道不行。
却来书处在,惆怅似前生。
元稹 【漫天岭赠僧】 五上两漫天,因师忏业缘。
漫天无尽日,浮世有穷年。
邹象先 【寄萧颖士补正字】 六月度开云,三峰玩山翠。